Storemyr-Fagerbakken landskapsvernområde

Storemyr-Fagerbakken landskapsvernområde omfatter et areal på 276 dekar (mål) sørøstligst på øya Hvasser i Færder kommune på vestsida av Oslofjorden.Miljødirektoratet om «Storemyr - Fagerbakken landskapsvernområde med plantelivsfredning» Det ble opprinnelig vernet i 1980.

Landskapsvernområdet 
Landskapsvernområdet omfatter et areal som for en stor del er skogbevokst. Skogen er en blandingsbestand som hovedsakelig består av varmekjære lautrær. Hassel er en dominerende art, sammen med osp, kirsebær, ask, alm og furu. I sumpområdene vokser svartor. 

Tørre enger med kubjelle og en rekke andre arter finnes i området. I sumpområdene finnes gul sverdlilje. Mange fuglearter trives i området, bl.a. nøtteskrike og nattergal. Rådyr, rødrev og grevling ser en stadig spor etter. Liten salamander og spissnutefrosk finnes i verneområdet og i dammer like utenfor. Flere rødlisteførte øyenstikkere finnes også. 

Tidligere ble arealet brukt til sommerbeite for husdyr.

Det ligger et antall fritidsboliger innen verneområdet; dette er bebyggelse som eksisterte før vernet ble etablert.

Kulturminner
Innen landskapsvernområdet ligger flere arkeologiske lokaliteter; dette er automatisk fredede kulturminner. Ett av dem er en sjelden labyrint-liknende steinstreng på ca. 9 x 9 meter.Rituell-kultisk labyrint på Storemyr Den er laget av kun ett lag stein og er 0,1 m høy. Den beskrives som en innhegning i miniatyr. To liknende finnes på Tisler i Østfold, og i Sør-Sverige en funnet 20–30 stykker. Kulturminnet karakteriseres som en «rituell-kultisk lokalitet». En antar at dette kulturminnet er fra jernalderen, en periode som i Norge strekker seg fra ca. 500 fvt.–1050 evt.

Like ved ligger en liten gravrøys, også den antagelig fra jernalderen.Gravrøys på Storemyr

Referanser

 Kilder 
Informasjonstavle publisert av Fylkesmannen i Vestfold.
Riksantikvarens Kulturminnesøk besøkt 21.04.2021

Eksterne lenker
 Forskrift om vern for Storemyr – Fagerbakken landskapsvernområde i lovdata.no
Faktaark

Kategori:Verneområder i Færder
Kategori:Hvassers geografi
Kategori:Landskapsvernområder i Vestfold
Kategori:Kulturminner i Færder
Kategori:Verneområder opprettet i 1980
Kategori:Verneområder opprettet i 1984